CELEX: C2007/096/12
Language: et
Date: 2007-04-28 00:00:00
Title: Kohtuasi C-219/05: Euroopa Kohtu (viies koda) 19. aprilli 2007 . aasta otsus — Euroopa Ühenduste Komisjon versus Hispaania Kuningriik (Liikmesriigi kohustuste rikkumine — Direktiiv 91/271/EMÜ — Reostus ja häiringud — Asulareovee puhastamine — Sueca linnastu, selle rannikupiirkonnad ja teatavad La Ribeira omavalitsused — Juhtimine tundlikule alale ilma puhastamiseta)

28.4.2007   
            
            
               ET
            
            
               Euroopa Liidu Teataja
            
            
               C 96/8
            
         Euroopa Kohtu (viies koda) 19. aprilli 2007. aasta otsus — Euroopa Ühenduste Komisjon versus Hispaania Kuningriik
   (Kohtuasi C-219/05) (1)
   
   (Liikmesriigi kohustuste rikkumine - Direktiiv 91/271/EMÜ - Reostus ja häiringud - Asulareovee puhastamine - Sueca linnastu, selle rannikupiirkonnad ja teatavad La Ribeira omavalitsused - Juhtimine tundlikule alale ilma puhastamiseta)
   (2007/C 96/12)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindaja: D. Recchia)
   
      Kostja: Hispaania Kuningriik (esindajad: E. Braquehais Conesa ja I. del Cuvillo Contreras)
   Kohtuasja ese
   Liikmesriigi kohustuste rikkumine — 21. mai 1991. aasta nõukogu direktiivi 91/271 asulareovee puhastamise kohta (EÜT L 135, lk 40; ELT eriväljaanne 15/02, lk 26) artiklite 3 ja 4 ning artikli 5 lõike 2 rikkumine — Sueca ja selle rannikul asuvate linnastute ning teatavate La Ribera omavalitsuste asulareovesi — Juhtimine tundlikule alale ilma kohase puhastamiseta
   Resolutiivosa
   
               1.
            
            
               Kuna Hispaania Kuningriik ei võtnud meetmeid tagamaks 31. detsembriks 1998 Sueca ja tema linnastute (El Perelló, Les Palmeres, Mareny de Barraquetes, Playa del Rey ja Boga de Mar) ning La Ribera teatavate omavalitsuste (Benifaió, Sollana ja Almussafes) asulareovee kohast puhastamist enne selle juhtimist tundlikuna määratletud alale, on Hispaania Kuningriik rikkunud kohustusi, mis tulenevad talle 21. mai 1991. aasta nõukogu direktiivi 91/271 asulareovee puhastamise kohta artikli 3 lõike 1 teisest lõigust, ja artikli 5 lõikest 2 koosmõjus artikli 4 lõikega 4.
            
         
               2.
            
            
               Mõista kohtukulud välja Hispaania Kuningriigilt.
            
         
      (1)  ELT C 182, 23.7.2005.